Virginie Greiner

**Virginie Greiner** (Saint-Germain-en-Laye, 1969ko irailaren 3a) komiki-gidoilari frantziarra da.

## Biografia 
Virginie Greiner Saint-Germain-en-Laye-n jaio zen. Zuzenbide ikasketak egin ondoren,  *BoDoï* hilabetekarian kolaboratu zuen komikigintzaren munduko kronikak idazten. 2002an *Le Couloir* ipuina idatzi zuen, Librio argitaletxeko *Fées, Sorcières et Diablesses* bilduman argitaratu zena. Greinerrek taularatu ohi dituen heroiak «emakume gutxietsiak izaten dira, inork ez dizkie beren merezimenduak aitortzen».  Feminista konprometitua da, Collectif des créatrices de bande dessinée contre le sexisme elkarteko kide da, eta komikiaren munduan emakumeen eta gizonen parekotasunaren alde lan egiten du.

2009an, Greinerrek, Frank Giroud bere ezkontidearekin batera, Marianne Duvivier-ek marraztutako *Secrets* komiki saileko *Pâques avant les Rameaux* lehen liburukiaren gidoia idatzi zuen; 2010ean Greinerrek eta Giroudek, berriz ere elkarlanean, *Destins* komiki-seriaren bigarren liburukia, Daphné Collignonek marraztutako *Le Fils* albuma, idatzi zuten. Urte berean, Christelle Pécout marrazkilariarekin eta Patricia Faucon koloristarekin,  *Hypathie* sortu zuen, *Sorcières* izeneko diptikoaren bigarren liburukia, izen bereko pertsonaiari buruzkoa.

Greinerrek, Alessia De Vincenzi marrazkilariarekin, "*Reines de sang*" komiki sailean parte hartu zuen, gidoilari gisa, Neustriako Fredegunda erregina frankoari buruzko bi liburukien gidoia idatziz (Delcourt, 2014 eta 2016). Garai berean, Collignon marrazkilariarekin kolaboratu zuen, berriz ere, André Malraux eta bere emazte Clara Goldschmidten gaztaroa berreraikitzeko. Hala, Goldschmidtek idatziriko *Nos vingt ans* autobiografian oinarriturik,  ''Avant l 'heure du tigre* izenburuko albuma sortu zuten (Glénat, 2015). 2017an, bi egileek biografia bat argitaratu zuten: *Tamara de Lempicka* (Glénat, 2017). Lan horren ondoren, Greiner ohorezko gonbidatua izan zen Cousanceko *Causons cases* komikien 28. jaialdian. Hurrengo urtean, Greinerrek eta Collignonek *Isabelle Eberhardt: La vagabonde des sables* sortu zuten (Glénat, 2018). Geroago, Mata Hari pertsonaia entzutetsuaren biografiaren gidoia idatzi zuen. Komikia, *Rendez-vous avec X : Mata Hari*, Patric Pesnot-ek ilustratu zuen, eta 2019an kaleratu zen Comix Buro argitaletxean. 

2020an, Greinerrek berriro kolaboratu zuen *Les Reines de Sang* bilduman, oraingo honetan Olivier Roman marrazkilariarekin,  *Roxelane la joyeuse* seriea osatzen duten bi liburukiak sortzeko (Delcourt, 2020 eta 2021). 2021ean, egileak proiektu kolektibo batean parte hartu zuen: *Méfie-toi d'une femme qui lit* komiki bilduma (Éditions Daviken, 2021). Lan horretan, 42 egilek, 32 ipuin eta ilustrazioren bidez, emakumeek bizi diren gizarteen aldaketan duten garrantziaren testigantza eman nahi izan zuten. Bildumak —Martha Rivera-Garridoren testu batek eta Laure Adler-en «*Les femmes qui lisent sont dangereuses*» liburuak inspiratua— aukera eta eskubide berdintasuna izateko, emantzipatu ahal izateko eta gizartearen aurrerabidean parte hartzeko ezagutza eskuratzeak duen garrantzia erakusten du.  2024an, Virginie Greiner eta Annabel Blusseauk *L'imprimerie du diable* argitaratu zuten *Les Arènes BD* etxean, XV. mendean Europan izan zen sorgin-ehiza handian ustezko sorginen salaketaren eta inprentaren hedapenaren arteko harremanari buruzko komikia. 

Virginie Greiner Drôme departamenduko Montélimar herrian bizi da.

## Lanak 
Besterik esan ezean, Virginie Greiner gidoilaria da.

* Crisse-rekin : *Cadavres exquis*, éd. Clair de Lune, 2004  () (BNF 39282758)
* *Willow Place : Réincarnations*, marrazkiak: Annabel, éd. Clair de Lune, Fantasmagorie bilduma, 2005eko martxoa  () (BNF 39946707)
* *En mâle de nus* (textes), talde lanean eginiko ilustrazioak, éd Attakus, 2006,  () (BNF 40152276)
* *Secrets*, tome 1 : *Pâques avant les Rameaux*, Frank Giroud-ekin batera idatzia, marrazkiak: Marianne Duvivier, Dupuis, Empreinte(s) bilduma, 2009ko otsaila  ()
* *Destins*, tome 2 : *Le Fils*, Frank Giroud-ekin batera idatzia, marrazkiak eta koloreak: Daphné Collignon, Glénat, Grafica bilduma, 2010eko urtarrila  () (BNF 42195077)
* *Sorcières*, tome 2 : *Hypathie*, marrazkiak: Christelle Pécout, Dupuis, 2010eko martxoa  () (BNF 42170276)
* Marie Moinard eta beste batzuk, *En chemin elle rencontre... Les artistes se mobilisent pour l'égalit´femme-homme'', Vincennes/Paris, Des ronds dans l'O / Amnesty International, 2013ko otsaila, 84 or. ()
* *Les Reines de sang* : *Frédégonde la sanguinaire*, marrazkiak: Alessia De Vincenzi, Delcourt, Histoire & Histoires bilduma

# Volume 1, 2014ko urria  () (BNF 43497729)
# Volume 2, 2016ko urria  () (BNF 45132898)

* ''Avant l'heure du Tigre*, marrazkiak eta koloreak: Daphné Collignon, Glénat, 2015eko apirila  () (BNF F44313277)
* *Tamara de Lempicka*, marrazkiak eta koloreak: Daphné Collignon, Glénat, 1000 Feuilles bilduma, 2017ko azaroa  () (BNF 45395725)
* *Isabelle Eberhardt*, marrazkiak: Annabel, Glénat, Explora bilduma, 2018ko urria  () (BNF 45526135)
* *Rendez-vous avec X*, volume 3 : *Mata Hari*, marrazkiak eta koloreak: Olivier Roman, Comix Buro, Hors Collection bilduma, 2019ko urria  ()
* *Les Reines de sang* : *Roxelane la joyeuse'', marrazkiak: Olivier Roman, koloreak: Filippo Rizzu, Delcourt

# volume 1, 2020  () (BNF 46546030)
# volume 2, 2021  () (BNF 46729511)

## Erreferentziak 
*

## Bibliografia 
* (artxiboa)
*  (artxiboa)
*  (artxiboa)
*  (artxiboa)
*  (artxiboa)
*  (artxiboa)
*  (artxiboa)
*  (artxiboa)
*  
*  (artxiboa)
*  (artxiboa)
*  (artxiboa)
*  (artxiboa)

## Kanpo estekak 
* BD Gest
* Babelio
* BDbase.fr